CELEX: 62017CN0219
Language: et
Date: 2017-04-25 00:00:00
Title: Kohtuasi C-219/17: Eelotsusetaotlus, mille on esitanud Consiglio di Stato (Itaalia) 25. aprillil 2017 – Silvio Berlusconi, Finanziaria d’investimento Fininvest SpA (Fininvest) versus Banca d’Italia, Istituto per la Vigilanza Sulle Assicurazioni (IVASS)

28.8.2017   
            
            
               ET
            
            
               Euroopa Liidu Teataja
            
            
               C 283/14
            
         Eelotsusetaotlus, mille on esitanud Consiglio di Stato (Itaalia) 25. aprillil 2017 – Silvio Berlusconi, Finanziaria d’investimento Fininvest SpA (Fininvest) versus Banca d’Italia, Istituto per la Vigilanza Sulle Assicurazioni (IVASS)
   (Kohtuasi C-219/17)
   (2017/C 283/20)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellandid: Silvio Berlusconi, Finanziaria d’investimento Fininvest SpA (Fininvest)
   
      Vastustajad: Banca d’Italia, Istituto per la Vigilanza Sulle Assicurazioni (IVASS)
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artikli 263 lõikeid 1, 2 ja 5 koostoimes artikli 256 lõikega 1 tuleb tõlgendada nii, et kaebus menetluse algatamise otsuse, uurimisdokumentide ja mittesiduva ettepaneku peale, mille on vastu võtnud riiklik pädev asutus (ning mida on täpsustatud käesoleva kohtumääruse punktis 1) menetluse raames, mida reguleerivad Euroopa Parlamendi ja nõukogu 26. juuni 2013. aasta direktiivi 2013/36/EL (1) artiklid 22 ja 23, nõukogu 15. oktoobri 2013. aasta määruse (EL) nr 1024/2013 (2) artikli 1 lõige 5, artikli 4 lõike 1 punkt c ja artikkel 15, Euroopa Keskpanga 16. aprilli 2014. aasta määruse (EL) nr 468/2014 (3) artiklid 85, 86 ja 87 ning Itaalia pangandusseadustiku (Testo unico bancario italiano) artiklid 19, 22 ja 25, kuulub liidu kohtu või siseriikliku kohtu pädevusse?
            
         
               2.
            
            
               Kas liidu kohtu pädevust võib konkreetselt kinnitada juhul, kui nende aktide peale ei ole esitatud mitte üldine tühistamiskaebus, vaid kaebus, millega palutakse need tunnistada tühiseks, sest on rikutud või eiratud seda, mida otsustati Consiglio di Stato (Itaalia kõrgeima halduskohtuna tegutsev riiginõukogu) 3. märtsi 2016. aasta otsuses nr 882/2016 kohtuotsuse täitemenetluses Itaalia halduskohtumenetluse seadustiku (Codice del processo amministrativo) artiklite 112 jj tähenduses – st siseriikliku halduskohtumenetluse korra erilise instituudi raames –, milles tehtud otsus hõlmab selles kohtuotsuses otsustatu objektiivsete piiride tõlgendamist ja kindlakstegemist siseriiklikus õiguses sätestatu kohaselt?
            
         
      (1)  Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, lk 338).
   
      (2)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, lk 63).
   
      (3)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (EKP/2014/17) (ELT L 141, lk 1).